تيرا راى

تيرا راى (Tera Wray) (14 ابريل 1982 - 13 يناير 2016) ممثلة بورنوجرافية امريكية ، اسمها الحقيقى تيرا اليزابيث لنتس (Tera Elizabeth Lents)
 نشأتها 
اتولدت تيرا راى يوم 14 ابريل 1982 فى مدينة لويڤيل فى ولاية كنتاكى الامريكية ، ماكملتش دراستها الثانوية واشتغلت حكم لماتشات دورى الناشئين فى لعبة السوفتبول ، وفى سنة 1999 لما كان عندها 17 سنة اصيبت بمرض سرطان المبيض لكنها شفيت منه عن طريق العلاج بالليزر من غير اللجوء للعلاج الكيماوى

 شغلها 
تيرا راى اشتغلت بعد كده جرسونة فى سلسلة مطاعم Hooters ، وفى نفس الوقت قدمت طلب لشركة Pleasure Productions لانتاج الافلام البورنوجرافية علشان تشتغل ممثلة بورنوجرافية لحساب الشركة . وفعلا فى سنة 2006 مضت مع الشركة دى عقد لمدة سنتين ودخلت فى مجال البورنوجرافيا فى نفس السنة بعدما مثلت اول فيلم بورنوجرافى ليها و هو الفيلم البورنوجرافى Naughty Auditions مع الممثل البورنوجرافى لى ستون (Lee Stone) ، و بعد كده مثلت اول مشهد ليزبيان مع الممثلة البورنوجرافية نيكى هانتر (Nicki Hunter)

تيرا راى هى والممثل البورنوجرافى مارك زين (Mark Zane) كانو اول ممثلين بورنوجرافيين يعملوا معاشره جنسيه مع بعض فى نفس الوقت اللى كان بيترسم فيه وشم على جسمها وعلى جسمه ، وده حصل فى مشهد من الفيلم البورنوجرافى Tattooed & Tight سنة 2007

 اعتزالها 
فى شهر اغسطس 2008 اعتزلت تيرا راى شغلها فى مجال البورنوجرافيا ، وده كان بعد مشوار قصير لكن كانت اترشحت فيه للجوايز دى :

 2008 F.A.M.E Award التصفيات النهائية للنجمة الجديدة المفضلة
 2008 AVN Award احسن نجيمة جديدة
 2008 AVN Award افظع مشهد جنس مع الممثل البورنوجرافى مارك زين (Mark Zane) عن فيلم Tattooed & Tight
 2008 XBIZ Award نجيمة العام الجديدة
 2009 AVN Award احسن مشهد ليزبيان جماعى عن فيلم The Orifice
 2009 AVN Award افظع مشهد جنس عن فيلم Tattooed & Tight 3

 قصة الحب بينها وبين مطرب الروك اند رول وين ستاتيك وجوازهم 
فى صيف 2007 كانت تيرا راى مسافرة مع فرقة Ozzfest لمزيكا الميتال وصاحبها مطرب الميتال البريطانى الشهير اوزى اوزبورن (Ozzy Osbourne) بصفتها موديل عريان لحساب مجله Hustler الراعية لرحلة الفرقة فى ولايات امريكا ، واتعرفت عن طريقها على وين ستاتيك (Wayne Static) مطرب الروك اند رول ونشأت بينهم قصة حب قرروا بعدها انهم يتجوزوا . وفى يوم 10 يناير 2008 اتعمل فرح كبير لتيرا راى و وين ستاتيك (Wayne Static) فى مدينة لاس ڤيجاس فى ولاية نيڤادا الامريكية ، وعاشوا بعد كده فى شقة فى مدينة لاندرز فى ولاية كاليفورنيا الامريكية

فى سنة 2009 ظهرت تيرا راى مع جوزها وين ستاتيك (Wayne Static) فى الڤيديو كليب المصور لاغنيته الجديدة وقتها Stingwray من ألبوم Cult of Static

 موت وين ستاتيك وتأثيره عليها 
فى يوم 1 نوفمبر 2014 مات وين ستاتيك (Wayne Static) فى بيته فى مدينة لاندرز فى ولاية كاليفورنيا بسبب جرعه زايده من المخدرات اللى كان بيتعاطاها و كان دايما بياخدها قبل ما يمارس الجنس مع تيرا راى ، و بعد موته اصبحت تيرا راى ارملة وهى لسه فى عز شبابها وعلشان كده دخلت فى حالة اكتئاب حادة

 وفاتها 
فى يوم 13 يناير 2016 ماتت تيرا راى وهى فى شقتها فى مدينة جوشوا ترى فى ولاية كاليفورنيا عن طريق الانتحار بعدما خدت جرعه زايده من الحبوب المنومة ، واكتشفت خدامتها اللى كانت عايشة معاها وجود جثتها فى يوم 14 يناير 2016 يعنى تانى يوم وفاتها و كان جنب جثتها رسالة كانت كتبتها لخدامتها نبهت عليها فيها انها تبلغ امها والمحامى بتاعها انها انتحرت

 مصادر 

 لينكات برانيه 



تصنيف:ممثلات بورنوجرافيات
تصنيف:موديلات عريانة
تصنيف:ممثلات شبقيات
تصنيف:ممثلات بورنوجرافيات سحاقيات
تصنيف:مرضى السرطان
تصنيف:منتحرين
تصنيف:ممثلات بورنوجرافيات من كنتاكى
تصنيف:ممثلات بورنوجرافيات امريكيات